|  |  |  |  |  |  |
| --- | --- | --- | --- | --- | --- |
|  |  | |  |  |  |
| Päivähoitoyksikkö / toimipiste    Py Ahti-Hiekkalinna-Vellamo / Pk Vellamo | | | Toimintakausi  2018-2019 | | |
| Osoite  Kaivonkatsojantie 9, 00980 Helsinki | | | | | |
| Puhelin  310 24306 | | | Sähköpostiosoite  pk.vellamo@hel.fi | | |
| Päivämäärä jolloin esiopetuksen toimintasuunnitelma  on käsitelty ja hyväksytty  14.12.18 | | Päiväkodin johtajan allekirjoitus ja nimenselvennys  Anssi Manninen | | | |

|  |  |
| --- | --- |
| **Oppimisympäristön ja pedagogisen toiminnan kuvaus**  (ryhmät, esiopetuksessa olevien lasten määrä, tilat, pedagogiset tai toiminnalliset ratkaisut ja painotukset)  Pk Vellamon Rapujen esiopetusryhmässä on 17 lasta ja kolme kasvattajaa (yksi lastentarhanopettaja ja 2 lastenhoitajaa). Laskennallisesti esiopetuspaikkoja on 21. Lapset on jaettu kahteen pienryhmään (vihreät ja keltaiset). Osa toiminnasta tapahtuu pienryhmissä, osa koko ryhmän ollessa paikalla.  Rapujen ryhmätilat koostuvat useammasta pienestä tilasta. Ryhmällä on käytössään pienehkö ryhmähuone, toinen ns. pikku eskarihuone sekä päiväkodin yhteinen sali. Lisäksi jakotiloina on salissa oleva pieni parvi ja käytävällä oleva leikkitila. Tilat mahdollistavat lasten jakamisen erilaisiin pienryhmiin. Lisäksi oppimisympäristönä käytetään päiväkodin pihaa sekä lähialueita. Ravut retkeilevät säännöllisesti Vuosaaren metsissä, merenrannalla, leikkipuistoissa sekä urheilukentällä. Kahden viikon välein Ravuilla ja pk Hiekkalinnan eskarilaisilla on yhteinen liikuntaeskari Mustakiven puiston hiekkakentällä.  Esiopetuksen toiminta-aika on klo 8.30 – 12.30. Esiopetuspäivä alkaa aamupiirillä, jossa harjoitellaan erilaisia taitoja toiminnallisesti sekä orientoidutaan päivän ohjelmaan. Aamupiirin jälkeen lapset lähtevät tavallisesti ulkoilemaan. Ulkoilussa leikitään vapaan leikin ohella ohjattuja piha- ja sääntöleikkejä. Päivän ohjelmasta riippuen pihalta lähdetään joko sisälle tai retkelle päiväkodin ulkopuolelle. Lounas on klo 11.30. Lounaan jälkeen siirrytään saliin lukemaan satua. Esiopetuspäivä loppuu klo 12.30. Kaikki ryhmän lapset jäävät tämän jälkeen esiopetusta täydentävään päivähoitoon.  Jokaiseen esiopetuspäivään kuuluu opetusta eri muodoissa: taiteilua, tutkimista, liikkumista ja leikkejä. Toiminnallisia menetelmiä käytetään sekä aamupiirissä että muussa opetuksessa. Esimerkiksi aamupiirissä lapsilla on paljon tehtäviä, joihin he itse selvittävät vastaukset. Aamupiiriin sisältyy aina myös liikkumista. Luki-taitojen ja matemaattisten taitojen harjoittelussa käytetään liikuntaa apuna, esimerkiksi muodostamalla kirjaimia omasta kehosta joko yksin tai yhdessä toisten lasten kanssa. Myös pöytätehtäviä ja käden taitoja harjoitellaan säännöllisesti. Ravuilla on käytössä Seikkailujen eskari -kirja, josta tehdään tehtäviä noin kerran viikossa. Lisäksi hyödynnetään kirjassa olevia leikki-, liikunta- ja askarteluideoita.  Liikuntaeskarissa yhdessä pk Hiekkalinnan eskariryhmän kanssa harjoitellaan matematiikkaa ja luki-taitoja liikunnan avulla, esimerkiksi geometrisia kuvioita, sarjoittamista tai sanojen alkuäänteitä. Samalla harjoitellaan toimimista isommassa ryhmässä ja vieraampien lasten kanssa. Käsiteltävät teemat sovitaan etukäteen yhdessä Hiekkalinnan eskariopettajan kanssa ja vetovastuu on vuorotellen molemmilla ryhmillä.  Vuorovaikutustaitojen ja kaveritaitojen harjoittelu (oman vuoron odottaminen, toisten lasten kuunteleminen ja toisten huomioon ottaminen) ovat tärkeässä roolissa Rapujen ryhmässä. Vuorovaikutustaitoja harjoitellaan esimerkiksi pelaamalla pöytäpelejä säännöllisesti sekä ohjatuissa leikkitilanteissa. Myös aamupiiri ja ruokailu ovat tärkeitä oppimistilanteita vuorovaikutustaitojen harjoittelussa. Leops-keskusteluissa monet vanhemmat ovat toivoneet nimenomaan vuorovaikutustaitojen ja hyvien käytöstapojen harjoittelua. | |
| **Laaja-alainen osaaminen** (mitä toimipistekohtaisia asioita ja toteuttamisen tapoja, miten lapset osallistuvat ja vaikuttavat toiminnan ja oppimisympäristön  suunnitteluun?)  Päiväkotiyksikössämme on nostettu jokaisesta laaja-alaisen osaamisen osa-alueesta joitakin kohtia, jotka ovat yksikömme erityisen tärkeitä.  **Ajattelun ja oppimisen** alueesta yksikössämme kiinnitetään erityistä huomiota positiiviseen kannustamiseen. Eskarissa lapsia kannustetaan tekemään tehtävät loppuun, vaikka ne tuntuisivat aluksi vaikeilta. Lapsia opetaan luottamaan omiin taitoihinsa ja oppimiseensa. Tärkeintä on yhdessä tekeminen ja yrittäminen, eikä lopputulos. Lapset saavat kysellä ja heidän kanssaan keskustellaan paljon. Lapsia rohkaistaan puhumaan ja kertomaan mielipiteensä.  **Kulttuurisen osaamisen, vuorovaikutuksen ja ilmaisun** alueesta yksikössämme pidetään tärkeänä tutustumista eri kulttuureihin sekä kaveri- ja tunnetaitojen harjoittelua. Eskarissa keskustellaan paljon lasten ja perheiden erilaisuudesta ja siitä, että kaikki ovat saman arvoisia. Aiheesta on luettu myös kirjoja. Kaveri- ja tunnetaitojen harjoittelu on eskarissa koko vuoden mittainen projekti.  **Itsestä huolehtimisen ja arjen taitojen** alueesta yksikössämme on nostettu esiin omatoimisuuden lisääminen ja oman tilan kunnioittaminen. Eskarissa arjen taitoja harjoitellaan esimerkiksi ottamalla itse sopiva annos ruokaa lounaalla, laittamalla itse omat tavarat lokeroon tai kuivauskaappiin ja kokoamalla itse omat tehtävät kansioon.  **Monilukutaidon, tieto- ja viestintäteknologian** alueesta yksikössämme on sovittu, että lapset saavat itse tehdä ja tutustua vastuulliseen teknologian käyttöön. Eskarissa on käytössä kaksi tablettia, joiden käyttöä lapset saavat harjoitella pelaamalla opetuspelejä ja kuvaamalla. Lapset tutkivat myös kirjoja, lehtiä ja mainoksia. Keväällä lapset osallistuvat kirjaston Aparaattisaari-mediakoulutukseen.  **Osallisuuden ja vaikuttamisen** alueesta yksikössäme pidetään tärkeänä, että kaikki lapset saavat äänensä kuulluksi. Eskarissa lapset harjoittelevat esiintymistä, oman mielipiteen kertomista, oman vuoron odottamista ja toisten kuuntelua. Kuvia käytetään apuna, jotta kaikki lapset saisivat tuotua mielipiteensä esiin. Lapset ovat esimerkiksi tehneet yhdessä säännöt, mitä ryhmässä saa tehdä ja mitä ei saa tehdä. | |
| **Oppimiskokonaisuudet, teemat, projektit**  Syksyllä 2018 teemana on ollut **lähiympäristö** ja erityisesti **turvallinen liikkuminen** päiväkodin ja kodin läheisyydessä.  Keväällä 2019 teemana on **ystävyys ja kaveritaidot**.  Merilahden peruskoulun kanssa yhteiseksi ilmiöksi on valittu kieli kaikissa eri muodoissaan: sanavaraston kehittäminen, kertominen ja kuvailu, keskustelutaidot, toisten kuunteleminen, kirjojen lukeminen. Koulun opettajat kertoivat näiden taitojen olevan erittäin tärkeitä koulua aloitettaessa ja näitä asioita painotetaan myös koulussa ensimmäisellä ja toisella luokalla. | |
| **Toiminnan dokumentointi ja arviointi**  Toimintaa dokumentoidaan havainnoimalla lapsia ja kirjoittamalla havainnot ylös. Toimintaa dokumentoidaan myös kuvaamalla tabletilla (sekä kasvattajat että lapset kuvaavat).  Lasten töitä ja valokuvia laitetaan ryhmätilojen ja käytävien seinille, joissa ne ovat lasten ja vanhempien nähtävillä. Lapsilla on kasvunkansiot, joihin kerätään tehtäviä, haastatteluja, piirustuksia ja valokuvia. Osalla lapsista kasvunkansio on seurannut mukana jo pienten ryhmästä asti. Kansiot ovat lasten saatavilla ja lapset saavat tutkia niitä halutessaan.  Toimintaa arvioidaan viikoittain tiimipalaverissa tiimin jäsenten kesken. Toimintaa arvioidaan myös yhdessä esimiehen kanssa säännöllisesti. Myös lapsilta kysellään arviota toiminnasta (mikä oli kivaa, mikä oli tylsää ja mitä lapset haluaisivat oppia). | |
| **Huoltajien osallisuus**  Kaikkien huoltajien kanssa on pidetty leops-keskustelu syys-lokakuun aikana. Leops-keskustelussa vanhemmat saivat kertoa odotuksiaan ja toiveitaan lapsen esiopetusvuodesta.  Syyskuussa vanhemmille pidettiin hakukahvit, joissa kerrottiin eskarin toiminnasta. Vanhempia pyydettiin kirjoittamaan toiveitaan nimettömästi ja kiinnittämään ne aamupiiripaikalla olevaan puuhun. Yleisenä toiveena vanhemmilla oli vuorovaikutustaitojen oppiminen ja hyvät käytöstavat. Vanhemmat toivoivat myös luku- ja kirjoitustaidon alkeita sekä suomen kielen kehittymistä.  Vanhempien kanssa keskustellaan päivittäin tuonti- ja hakutilanteissa ja vanhempien toiveet otetaan mahdollisuuksien mukaan huomioon. Kaikkien huoltajien kanssa esiopetuksen työntekijöillä ei ole yhteistä kieltä, ja silloin huoltajien osallisuus saattaa jäädä vähemmäksi. Leops-keskusteluissa käytetään ja muissa virallisissa keskusteluissa käytetään tarvittaessa tulkkia. | |
| **Yhteisöllinen oppilashuolto** (opetusryhmien hyvinvointi, kiusaamisen ehkäisy, sukupuolten tasa-arvo)  Kaveritaitojen harjoittelu on ryhmässä erittäin tärkeässä asemassa. Myös vanhempien toive on, että kiusaamiseen puututaan välittömästi.  Syksyn aikana on harjoiteltu paljon sitä, miten toisille lapsille puhutaan, miltä toisista tuntuu ja miten kannattaa toimia ristiriitatilanteissa. Näiden asioiden harjoittelu jatkuu koko eskarivuoden ajan. Monilla lapsilla sosiaaliset ja kielelliset taidot eivät vielä riitä tilanteiden sanalliseen selvittelyyn. Työntekijöiden tuki ja malli on tärkeää näiden taitojen kehittymiselle. Tunteiden tunnistamista ja nimeämistä on harjoiteltu lisäksi erilaisten pelien ja kuvakorttien avulla.  Ristiriitatilanteissa riidan kaikille osapuolille annetaan tilaisuus kertoa näkemyksensä (vrt. Mini-Verso). Anteeksipyytämisen lisäksi lapsia kehotetaan miettimään, miten tilanne pitäisi ratkaista ja mitä voisi tehdä, että sama ei tapahtuisi jatkossa.  Sukupuolten tasa-arvo näkyy ryhmässä siinä, miten lapsiin suhtaudutaan ja minkälaisia asenteita heille opetetaan. Sekä tyttöjä että poikia kannustetaan liikkumaan, juoksemaan, kiipeilemään ja pelaamaan. Samoin sekä tyttöjä että poikia kannustetaan tekemään käden töitä, piirtämään, värittämään ja askartelemaan. Sekä tyttöjä että poikia pidetään sylissä, mikäli he sitä haluavat ja tarvitsevat. Tyttöjen ei tarvitse olla aina kilttejä, eikä poikien tarvitse olla aina reippaita!  Lapsille luetaan kirjoja, joissa sekä tytöt että pojat ovat aktiivisia toimijoita. Heille luetaan myös kirjoja, joissa on erilaisia perhemalleja (esim. kaksi äitiä tai kaksi isää). Lapsille opetetaan, että naiset ja miehet voivat tehdä samoja töitä sen mukaisesti, mitä itse haluavat tehdä. Lapsia kannustetaan käyttämään niitä värejä, joista itse pitävät, eikä sukupuolen mukaan määriteltyjä värejä. Leikkiryhmiä muodostettaessa tyttöjä ja poikia ohjataan leikkimään yhdessä.  Näytelmät ovat suosittuja Rapujen ryhmässä. Näytelmiä tehdessä lapset saavat harjoitella erilaisia rooleja: esimerkiksi poika voi hyvin esittää äitikarhua tai tyttö isäkarhua.  Lapsia ei jaotella ”tyttöihin” ja ”poikiin” missään tilanteissa. Kaikkien lasten pitää saada ilmentää omaa persoonallisuuttaan sukupuolesta riippumatta. | |
| **Eri kieli- ja kultturitaustaisten lasten suomi toisena kielenä opetuksen järjestelyt ja äidinkielen tuki**  Rapujen ryhmässä on lapsia useista eri kieli- ja kulttuuritaustoista. Noin puolella ryhmän lapsista on joku muu äidinkieli kuin suomi. Erillisiä S2-kerhoja ei pidetä, vaan suomen kielen opetus on sidottu kaikkeen ohjattuun toimintaan. Päivän kaikissa tilanteissa otetaan huomioon se, että toiminnan pitää lisätä lasten sanavarastoa ja kertovaa ja kuvailevaa kieltä. Ohjeiden on oltava selkeitä, lyhyitä ja hyvällä suomen kielellä annettuja.  Suomen kielen oppimista tuetaan käyttämällä kuvia päivän eri tilanteissa, esimerkiksi aamupiirissä, ruokailussa ja pukemistilanteissa. Päiväjärjestys käydään joka päivä läpi kuvien avulla. Kertovan kielen avuksi käytössä on erilaisia kuvatauluja, esimerkiksi viikonlopun tapahtumien kertominen. Samoin tunteiden nimeämiseksi ja tunnistamiseksi on käytössä erilaisia kuvatauluja ja kuvakortteja. Lounaalla apulaiset etsivät ruokakärryyn ruokien kuvat, jotta ruokalajien tunnistaminen ja kertominen olisi helpompaa. Näistä kuvista hyötyvät sekä suomenkieliset lapset että ne lapset, joilla on joku muu äidinkieli.  Kirjoja ja loruja luetaan säännöllisesti. Kirjastossa käydään kerran kuukaudessa lainaamassa uusia kirjoja. Luetuista kirjoista otetaan kuvat käytävän seinälle, jotta vanhemmatkin innostuisivat lukemaan lapsille samoja kirjoja.  Pöytäpelejä pelataan viikoittain ohjatusti. Pöytäpelejä valittaessa otetaan huomioon suomen kielen oppiminen (esim. muistipelit, sanaselityspelit, värien ja muotojen tunnistaminen ja nimeäminen).  Leikkipareja ja leikkiryhmiä muodostettaessa otetaan huomioon se, miten lapset oppivat suomen kieltä toisiltaan. | |
| **Perusopetukseen valmistavan opetuksen järjestelyt esiopetuksessa**  Opetus toteutetaan pääosin lepohetkiaikaan, ts. valmistavassa opetuksessa oleva lapsi ei jää kuuntelemaan yhteistä satuhetkeä vaan hänelle järjestetään samaan aikaan omaa opetusta. Välillä opetus voidaan toteuttaa myös pienryhmätoimintana (mukana 1-2 muuta lasta). Tarkemmista järjestelyistä sovitaan yhdessä kiertävän S2-lastentarhanopettajan kanssa | |
| **Yleistä, tehostettua ja erityistä tukea saavien lasten esiopetuksen järjestelyt**  Huoltajille kerrotaan poikkeavaan koulun aloitukseen liittyvistä asioista ja kuulemismenettelyistä.   * yksilölliset tehostetun ja erityisen tuen suunnitelmat kirjataan lapsikohtaisiin suunnitelmiin. * moniammatilliseen arviointikeskusteluun osallistuvat päiväkodin johtaja, lastentarhanopettaja, kiertävä erityislastentarhanopettaja sekä tarvittaessa suomi toisena kielenä –opettaja, neuvolan terveydenhoitaja tai muu asiantuntija   Mahdolliset tuen tarpeet otetaan opetuksessa huomioon siten kuin on sovittu vanhempien ja kiertävän erityislastentarhanopettajan kanssa. | |
| **Moniammatillinen arviontikeskustelu** (keskusteluun osallistuvat päiväkodin johtaja, lastentarhanopettaja,  kiertävä erityislastentarhanopettaja, tarvittaessa suomi toisena kielenä -opettaja, neuvolan   terveydenhoitaja tai muu asiantuntija)  kelto, s-2 | Keskustelun  päivämäärä  26.10.18  12.10.18 |
| **Esiopetuksen ja perusopetuksen välinen yhteistyö** (yhteistoimintasuunnitelma)  Liite  Yhteistoimintasuunnitelma yhdessä Merilahden peruskoulun kanssa | Suunnitelman  päivämäärä  1.11.2018 |
| **Muut yhteistyötahot**  Kiertävä erityislastentarhanopettaja, kiertävä S2-lastentarhanopettaja, neuvola, puheterapeutti, neuvolapsykologi, perheneuvola, peruskoulu, lastensuojelu. | |
|  | |